Exqrch/javanese-Komodo-pixelgpt huggingface dataset:
Agustinus salajengipun dados satunggiling téolog lan santo ingkang paling dipuntepangi salebetipun sajarah gréja.
Rezky Wiranti Dhike Rezky Wiranti Dhike utawa sing biyasa diceluk Dhike utawa ikéy iki Salah siji panenmbang lan anggota grup idol JKT48 génerasi kaping pisan lan Tim J sing lair ing Kepahiang, 22 November 1995
Rezky Wiranti Dhike ya iku anggota génerasi kaping pisan saka idol grup JKT48
Dhike iku salah siji anggota JKT48 sing dhuwèni rambut cindèk kaya Ghaida Farisya
Dhike iku anak bontot saka 2 saudara
Dhike sok kaceluk Tsundere karo fans-fansè amarga dhike yèn kétok awalé ora tau senyum lan methentheng waé, nanging yèn wis tepung karo Dhike, awaké lucu, grapyak lan crèwèt jebulé
Dhike netep ing Bandung, saiki wis kelas XII (3 SMA) ing salah siji SMA ing Bandung
Amerga Dhike netep ing bandung, dhike lancar anggoné ngomong basa sunda.
Phytophthora Phytophthora (asalipun sakingbasa Yunani "φυτόν" ("phytón"), “tuwuhan” lan "φθορά" ("phthorá"), “karemukan”; “pangremuk tuwuhan”) inggih punika salah satunggaling génus saking Oomycota ingkang anggota-anggotanipun kathah ingkang njalari penyakit ing tetuwuhan, saéngga nuwuhaken tuna ing ékonomi, ékologi, lan ugi demografi ingkang ageng
Genus punika dipunlapuraken sepisanan déning Heinrich Anton de Bary taun 1875
Dipunprakirakaken wonten watawis 100 anggotanipun ingkang sampun pinanggih, sanadyan sejatosipun gunggungipun anggota langkung saking 100.
"Phytophthora" saged nindakaken réprodhuksi mawi cara seksual lan ugi aseksual
Struktur réprodhuksi seksual jarang pinanggih ing alam, anananging saged dipunrangsang wonten pembiakan ing laboratorium
Ing jinis-jinis ingkang "homotalus", struktur seksual tuwuh ing satunggal kultur tunggal
Jinis-jinis ingkang "heterotalus" gadhah kalih jinis kelamin
Spora aseksual ingkang kawwangun saking mitosis dipuntenpang minangka klamidospora lan zoospora
Jinis spora ingkang pungkasan dipunkasilaken ing sporangium punika kathah (jamak)
Kathtah "Phytophthora sp." ingkang dados patogen ing tetuwuhan ingkang nuwuhaken tuna ingkang ageng ing babagan ékonomi
"Phytophthora infestans" inggih punika agen infektif ingkang njalari penyakit ing tuwuhan kenthang
"Phytophthora" ugi njalari penyakit ing tuwuhan tomat lan kacang kedhele
Padatanipun, penyakit tuwuhan ingkang dipunjalari génus punika awrat sanget dipunkontrol, saéngga mbetahaken strategi ingkang langkung saé lan langkung utama
Sawetawis "Phytophthora" ingkang njalari penyakit, inggih punika: "Spesies"
Tour Montparnasse Maine-Montparnasse (Menara Maine-Montparnasse), ugi dipunsebat Tour Montparnasse inggih punika salah satunggaling yasan ingkang inggil sanget utawi ingkang dipunwastani yasan "pencakar langit" ingkang minangka kantor ingkang dhuwuripun kirang langkung 210 mèter (689 kaki) ingkang wonten ing Paris, Prancis, pasipun wonten ing wewengkon Montparnasse
Wangunan Tour Montparnasse punika dipunyasa wiwit taun 1969 ngantos taun 1972, lan kalebet 100 yasan lan struktur paling inggil ing wewengkon Paris lan ; lan saged ningali pesawat mabur saking landhasan saking Papan Anggegana Orly
Rel pemandu saged dipunpindhaken kanthi wekdal kalih menit supados helikopter saged ndharat wonten ing menara punika
Nalika wekdal yasa ingkang sepisanan, menara punika inggih minangka menara ingkang paling inggil ing Éropah miturut dhuwuripun atap
Pembangunan La Grande Arche ing La Défense nggantosaken urut- urutanipun menara punika dados urutan kaping kalih menara ingkang paling inggil saking jalur perspektif ingkang wonten ing Paris
Arsitekturipun ingkang prasaja, tetandhingan ingkang ageng lan tampilan monolitikum ingkang sampun asring dipunkritik amargi papanipun boten lansekap urban Paris lan minangka asilipun, kalih taun sasampunipun rampung dipunyasa, ing punjering kitha boten pareng malih dipunyasa yasan pencakar langit
Rancangan menara punika ngrumiyini gaya arsitektural ingkang gadhah kapentingan ageng kanggé wontenipun sesawangan saking njawi lan saéngga namung area kantor kémawon ingkang wonten ing perimeer ing saben tingkat ingkang gadhah cendhéla.
Marie-Antoine Carême Marie-Antoine Carême (#ALIH) inggih punika satunggaling juru masak Perancis ingkang kawéntar minangka "Raja para Juru Masak lan Juru Masak para Raja"
Piyambakipun ngenalaken gaya masak ingkang dipunkenal minangka "grande cuisine"
Carême nyambut damel kanggé raja, kepala nagara lan tiyang - tiyang sugih sarta dipunkenal minangka juru masak "selebriti" ingkang kapisanan
Kajawi dados juru masak, Carême ugi nyerat sapérangan buku kuliner
Carême miyos wonten ing Paris wonten ing satunggaling kulawarga ageng ingkang miskin
Piyambakipun gadhah 24 tiyang sadhèrèk sarta bapak ingkang nyambut damel minangka buruh
Sawijining dalu ingkang rama mbekta Carême mlampah - mlampah dhateng kutha lajeng nilaraken piyambakipun piyambakan wonten ing margi
Satunggaling tiyang ingkang gadhah kedai manggihaken Carême malem punika lan nawakaken piyambakipun saperlu nyambut damel wonten ing kedai piyambakipun
Piyambakipun nyambut damel sawatawis taun wonten ing kedai mau sadrèèng pungkasanipun milih saperlu pindhah dahteng sawijining restoran nalika umuipun 15 taun
2 taun candhakipun Carême tundhanipun pindhah pedamelan malih, salajengipun piyambakipun nyambut damel wonten ing sawijining "patisserie" (toko roti) ingkang nama Bailly
Bailly minangka salaj satunggaling "patisserie" ingkang paling apik wonten ing Paris nalika samanten lan gadhah papan lokasi ingkang caket kaliyan Palais Royal utawi Pura Raja
Talleyrand, satunggaling diplomat Perancis, lan Napoleon Bonaparte dipunmangertosi asring ngunjungi Bailly
Amargi rèputasinipun ingkang saé saèngga Bailly asring nyamektakaken jasa katering kanggé pséta - pista dansa golongan atas sarta jamuan dhahar kenagaraan
Wonten ing Bailly, Carême kanggé ngrantam "pièces montées" ingkang dipun-ginakaken saperlu adicara - adicara sosial
"Pièces montées" inggih minangka satunggaling rerenggan ingkang dipundamel saking pasta gula lan gadhah wujud ingkang mirib kaliyan yasan kados piramida, kuil lan mercusuar, punapa déné sesawangan alam kados ta air terjun, bukit, lan wit sarta bentuk-bentuk sanèsipun kadost kranjang lan vas
Carême pikantuk inpirasi kanggé karya-karya lumantar buku-buku lelampahan ingkang dipunwaos piyambakipun wonten ing "Bibliothèque Nationale" (Perpustakaan Nasional)
Lumantar karya-karyanipun nalika nyambut damel wonten ing Bailly, Carême saged dipunkenal déning para diplomat lan tiyang - tiyang saking kalangan nginggil
Éwadéné makaten, Carême namung tahan sadanguning 3 taun sadrèng piyambakipun mandheg saking Bailly lan nymabut damel wonten ing "patiserie" ingkang nama Gendron
Kajawi dados juru masak, Carême ugi nyerat kathah buku bab kulinèr Perancis ingkang wonten ing dinten samangké dados pandom tumrap para juru masak profésional lan minangka standar kanggé kulinèr klasik Perancis
Buku-buku ingkang naté dipunserat déning Carême inggih punika:
Auguste Escoffier Georges Auguste Escoffier (28 Oktober 1846 – 12 Fèbruari 1935) inggih punika satunggaling juru masak Perancis lan panulis buku kulinèr ingkang nyederhanakaken métode masak tradhisional Perancis tilas Marie-Antoine Carême sarta nyiptakaken sistem organisasi wonten ing dhapur
Sistem organisasi mau kainspirasi saking formasi ingkang dipun-ginakaken wonten ing militèr lan dipunkenal minangka sistem brigade utawi "brigade de cuisine"
Sistem brigade yaksih dipun-ginakaken utamanipun wonten ing hotèl-hotèl ageng
Kontribusi sanès saking Escoffier wonten ing donya kuliner inggih punika karyanipun ingkang gadhah irah-irahan "Le Guide Culinaire" (Pandom Kulinèr) ingkang minangka rèferènsi bab kulinèr Perancis
Nalika masa alitipun, Escoffier nedahaken karemenan babaganm seni ingkang utama amargi piyambakipun remen nggambar
Nanging makaten, bapak Escoffier gadhah rencana sanès kanggé piyambakipun
Amargi rumaos anakipun boten saged gesang saking seni saèngga piyambakipun mbekta Escoffier dhateng Nice nalika piyambakipun taksih umur 13 taun
Ing mrika Escoffier nyambut damel wonten ing "Le Restaurant Français", ingkang minangka restoran gadhah pakdhénipun
Rèstoran mau sampun dipunbikak wiwit 1856 lan taksih wonten dumugi taun 1910
Piyambakipun nyambut damel wonten ing rèstoran mau dumugi piyambakipun kapanggih kaliyan Monsieur Bardoux, ingkag saweg dhateng ing Nice, nalika piyambakipun umur 19 taun
Bardoux ngajak Escoffier saperlu nyambut damel wonten ing ing sawijining rèstoran kagunganipun wonten ing Paris ingkang nama "Reine Blanche"
Rèstoran mau lajeng dados rsètoran ingkang kondhang lan dipunkenal kanthi sebutan "Le Petit Moulin Rouge"
Escoffier sarujuk kaliyan tawaran saking Bardoux lan nalika taun 1867 piyambakipun dipunangkat dados "Chef Garde Manger" lajeng 3 taun candhakipun piyambakipun dados Kepala Pérangan Saos
Nalika Perang Perancis-Prusia kadadosan ing Juli 1870, Escoffier dipundhawuhi saperlu dados juru masak kanggé wadyabala Perancis
Piyambakipun dipuntugasaken kanggé saperlu masak kanggé Marsekal Achille Bazaine ingkang dipundunungaken wonten ing Kali Rhein
Sasampuning Bazaine masrahaken Metz dhateng Jerman, Escoffier dipunbekta dhateng Wiesbaden minangka tahanan perang
Ing mrika piyambakipun ugi nyambut damel minangka juru masak kanggé Marsekal Mac-Mahon lan para staffipun ingkang ugi dipuntahan ing papan ingkang sami
Escoffier dipunbébasaken lan wangsul dhateng Paris nalika masa Komune Paris inggih punik April 1871
Piyambakipun lajeng nilaraken Paris lan dumunung wonten ing Versailles saperlu nyambut damel dhateng Marsekal Mac-Mahon
Sasampuning perang pungkasan, Escoffier wangsul dhateng pedamelan ingkang sampun dipuntilaraken wonten ing "Le Petit Moulin Rouge" lan dados Kepala Juru Masak wonten ing mrika dumugi taun 1878
Piyambakipun nyambut damel ing mrika sadanguning mangsa panas déné wonten ing mangsa dingin piyambakipun ngisi wekdalipun kanthi nyambut damel wonten ing kidul Perancis
Taun 1874, Escoffier kekancan caket kaliyan aktris Perancis Sarah Bernhardt lan ndedikasikaken "Pêches L'Aiglon" ciptaanipun kanggé Sarah
Piyambakipun naté nyambut damel ing sapérangan rèstoran sadaéréngipun mundhut satunggaling réstoran ingkang nama "Le Faisan d'Or" (Manuk Pegar Emas) ing Cannes
Rèstoran mau dipunlampahaken Escoffier namung sadangu 2 taun lan bangunanipun lajeng dipunséwakaken kanggé tiyang sanès
Sasampuning nutup rèstoranipun, Escoffier mbikak sawijining usaha katering ingkang dipunsukani nama "La Maison Chevet" wonten ing Palais Royal utawi Pura Raja
Usaha katering kagunganipun asring nangani adicara jamuan dhahar ingkang dipunadani wonten ing pura.
Pedamelan ing "Palais Royal" damel piyambakipun ngenal Monsieur Paillard ingkang lajeng nawakaken pedamelan ing rèstoran "La Maison Maire" kagunganipun
Sadanguning gesangipun, Escoffier nyerat sapèrangan buku kulinèr
Karya-karya ingkang natè dipunpublikasikaken déning Escoffier inggih punika:
Soju Soju inggih punika unjukan "distilasi" ingkang asalipun saking Koréa
Sapérangan ageng mèrek soju punika dipunproduksi wonten ing Koréa Kidul
Sanajan bahan baku soju punika beras nanging sapérangan ageng produsèn unjukan soju punika ngginakaken bahan tambahan utawi bahan kanggé gantosipun beras kados ta kenthang, gandhum, jelai, uwi rambat, utawi tapioka ("dangmil")
Unjukan punika bening lan boten wonten warninipun kanthi kadar alkohol ingkang bènten-bènten wiwit saking 20% dumugi 45% Alkohol Berdasarkan Volume (ABV)
Kadar alkohol ingkang paling umum dipun-ginakaken kanggé soju inggih punika 20% ABV
Jinro punika satunggaling produsèn soju ingkang paling ageng wonten ing Koréa
Nalika taun 2007, Jinro nyadé langkung saking 72 juta krat soju.) Sajarah
Soju punika ingkang kaping pisan dipundamel ing taun 1300 nalika tiyang Mongol perang nglawan tiyang Koréa
Teknik distilasi arak dipunsinauni déning tiyang Mongol saking tiyang Pèrsi nalika bangsa Mongol nglampahi "invasi" dhateng Asia Tengah lan Timur Tengah kirang langkung nalika taun 1256
Sasampunipun cara damel arak dipunwulangaken dhateng tiyang Koréa, papan kanggé nyuling dipundamel déning tiyang Koréa ing kiwa-tengené kutha Kaesong
Ing kawasan kiwa tengenipun Kaesong, soju ugi dipunsebat "arak-ju" (hangul: 아락주)
Soju punika kathah dipundamel wonten ing kutha-kutha ingkang dados papan bala bangsa Mongol manggon
Papan mau kutha-kutha kados Andong, Kaesong, lan Jeju
Kutha Andong mau dumugi sapunika kawéntar minangka pusat tradisi soju kanthi cara tradhisional
Katandingaken kaliyan makgeolli, soju punika gadhah kadar alkohol ingkang inggil
Rumiyinipun soju punika unjukan ingkang awis saéngga namung saged dipun"konsumsi" déning kalangan tartamtu
Bibar tèhnik anggènipun damel soju dipunmangertosi kanthi wiyar, sakedhik-sakedhik soju wiwit dipunmangertosi déning rakyat biyasa
Pabrik panyulingan soju punika wiwit dipundamel nalika wiwitan abad kaping 20
Salajengipun soju dados unjukan rakyat ingkang kondhang bibar dipun-ginakaken sirup gula hasil impor mawi regi ingkang mirah anggènipun prosès damel soju
Boten wonten paugeran ingkang gegayutan babagan tèhnik anggènipun damel soju lan ugi distilasi saéngga produsèn saged damel soju kanthi cara ngèncèraken alkohol
Regi unjukan soju ugi sansaya mirah sareng kaliyan mindhakipun kadar alkohol.
Ernest Townsend Ernest Townsend (#ALIH) inggih punika satunggaling pelukis potrèt saking Derby, Inggris
Ing antawis karyanipun ingkang kawéntar punika potret Winston Churchill nalika taksih dados "First Lord of the Admiralty"
Lukisan mau sapunika mapan wonten ing National Liberal Club, London
Ernest Townsend ugi dipunparingi tugas kanggé ngrancang empyak (atap) saking pabrik mesin pesawat Rolls-Royce ing Derby supados katingal minangka satunggaling griya padésan manawi dipunpirsani déning pengebom Jerman saking awang-awang
Bapakipun punika satunggaling "coachbuilder" (ingkang damel awak kendaraan mawi motor) ing Holmes of Derby (sapunika Sanderson & Holmes)
Pakaryan punika pakrayan tigang génerasi ing kulawarga Townsend
Simbah kakung Ernest, William Townsend pindhah dhateng Derby saking Bitton, Gloucestershire ing pungkasan taun 1850-an
Nalika umur 8 taun ingkang ngurus Ernest punika mbakyunipun
Pendidikan wiwitanipun wonten ing Abbey Street School lan nalika umur 14 taun piyambakipun magang ing satunggaling firma arsitek, Wright dan Thorpe (lajeng kawéntar minangka T.H
Thomas Harrison Thorpe, kanca yunioripun énggal mangertos "kemampuan" seni Ernest lan dados kanca raketipun samangké
Lajeng piyambakipun pindhah kursus 5 taun ing Sekolah Royal Academy
Ernest Townsend mlebet minangka mahasiswa Sekolah Melukis ing Royal Academy dumugi Januari 1907
Ing antawisipun para dosèn ing akademinipun punika John Singer Sargent lan Lawrence Alma-Tadema
Kanca-kancanipun kalebet Aubrey Beardsley, Alfred Munnings, Augustus John, lan Laura Knight
Ernest Townsend mameraken 15 lukisan ing akademi antawisipun taun 1910 dumugi 1937 kados wonten pratélan ing ngandhap
Minangka mahasiswa seni ingkang "kurang mampu", Ernest Townsend mapan kaliyan sedhèrèkipun, William Paulson Townsend ingkang sampun dados Guru Besar Desain ing Royal School of Needlework lan kalebet satunggaling panyerat ugi editor saking manéka jurnal seni
Ernest nambah dhananipun kanthi damel karya desain ing majalah-majalah punika mlignipun kanggé "Art Worker's Quarterly"
Ing taun 1904 Ernest Townsend pikantuk béasiswa Royal Academy's Landseer kanggé lukisan awak lan taun 1905 pikantuk penghargaan Academy's Creswick kanggé "Willows and Weeds", setunggaling lukisan ingkang dipunsumbangaken déning kulawarganipun dhateng Gladri Seni Derby bibar piyambakipun séda
Pamèran ing Royal Academy
Dhaptar papan wisata ing Paris Paris, Perancis minangka kutha ingkang sugih sajarah lan budaya, kanthi 30 yuta pangunjung luar nagari per taunipun, Paris dados salah satunggaling kutha ingkang kathah piyambak dipunkunjungi ing donya
Kathah-kathahipun keunikan Paris dumunung wonten ing monumèn lan arsitèkturipun, kados Arc de Triomphe, Menara Eiffel lan margi lan yasan Haussmann neo-klasik, nanging Paris ugi dados sumber kanggé atraksi modhèren sanès kados Disneyland Paris
Museum, opera lan ruwang konser Paris ugi dados sumber budaya lan panglipur ing Paris.
Place de l'Étoile Place de l'Étoile minangka satunggaling persimpangan ageng wonten ing kutha Paris, Perancis, titik temu 12 margi lurus ("Star Square") kalebet Champs-Élysées ingkang pundi mbentang dhateng sisih wétan
Namanipun dipunéwahi dados Place Charles de Gaulle nalika taun 1970 kanggé mèngeti Présidhèn Gaulle, nanging kathah tiyang taksih nyebut migunakaken nama aslinipun
"Place" kassebut dumunung wonten ing tenga "Axe historique" lan wonten ing tengahipun jumeneng Arc de Triomphe
"Place de l'Étoile" lan margi ingkang ngadhep kanthi wiyar dipunrancang ulang minangka péranganing proyék perencanaan urban Baron Haussmann
Kali welas margi, dipunurutaken kados jarum jam saking sisih lèr: "Place" kanthi simètris gadhah 6 sumbu: "Place de l'Étoile" (juga Arc de Triomphe) dipunpérang antawising arrondissement VIIIe, XVIe lan XVIIe ing Paris: "Place" punika dipunklilingi déning 2 margi ingkang mbentuk sawijining bunderan: "Rue de Presbourg" lan "Rue de Tilsitt" ingkang pundi sampun dipunsukani nama kados punika wiwit 1864, sasampuning kesuksesan diplomatik Napoleon
"La Place de l'étoile" minangka irah - irahan sawijining novèl ingkang dipunanggit déning panulis Perancis, Patrick Modiano.
Sasuke Uchiha Sasugay Uchiha (うちはサスケ, Uchiha Sasugay) inggih punika salah satunggaling karakter fiktif saking komik lan anime "Naruto"
Nama ngajeng Sasuke, konon asalipun saking nama salah satunggal ninja legéndaris, Sarutobi Sasuke
Lan ingkang minangka nama wingkingipun, "Uchiha" dipunwaos minangka "uchiwa", utawi "kipas kertas" (kipas ingkang kadamel saking kertas)
Wonten ing jaman Jepang Kuno, "uchiwa" asring dipunanggé wonten ing upacara karajan, minangka souvenir, utawi dipun-ginakaken kanggé nglindungi prajurit saking anak panah
Nanging miturut filosofi wonten ing komik "Naruto", "uchiwa" inggih punika salah satunggal kipas ingkang saged ndadosaken muruping mawa dados geni, lan ingkang nggambaraken kasagedanipun klan Uchiha ingkang saged nggembleng turun tinurunipun punika dados ninja ingkang saé
Wonten ing seri "Naruto", Sasuke inggih punika salah satunggaling ninja jènius saking satunggal klan ingkang misuwur wonten ing Konoha, Klan Uchiha
Klan Uchiha dipunmangertosi kanthi garis turun tinurunipun ingkang mirunggan inggih punika "Sharingan", makaten ugi kanthi kasagedanipun punika ingkang nguwasani elemen api
Klan punika inggih paring kontribusi ingkang ageng minangka pasukan keamanan Konoha
Kados ingkang langkung-langkung saking anggota klan Uchiha, Cakra Sasuke langkuh nuju maring èlemèn geni, nanging piyambakipun ugi saged nguwasani elemen listrik, Kadosta ingkang dipuntedahaken naika ngedalaken jurus "Chidori"
Sasuke ugi kasil nguwasani jutsu "Amaterasu"ingkang piyambakipun angsali saking rakanipun, Itachi Uchiha
Wonten ing seri "Naruto", Sasuke inggih punika adhi saking Itachi
Itachi minangka putra ingkang kapisan saking pangarsa Pasukan Keamanan ingkang dipunurmati sadaya désa minangka kapinteranipun amargi saged ngrampungaken pawiyatan minangka genin nalika ngancik yuswa 7 taun, nguwasani Sharingan wonten ing umur 8 taun, lulus ujian Chuunin nalika umuripun 10 taun, lan dados pangarsa pasukan ANBU nalika umuripun 13 taun
Klan Uchiha ngajeni sanget dhateng Itachi lan paring pangarep-arep ingkang langkung dhumateng piyambakipun ingkang minangka kreteg ing antawisipun désa lan klan
Ramanipun Sasuke, Fugaku Uchiha maringaken kawigaten ingkang langkung dhumateng Itachi, satemah ndamel Sasuke meri dhumateng rakanipun
Sasampunipun kadadosan ing antawisipun Itachi lan pinten-pinten anggota klan Uchiha sasanesipun, sesambetan ing antawisipun ramanipun Sasuke lan Itachi dados radi tebih sakedhik
Itachi dados langkung medeni lan tansah paring pitakenan ingkang minangka kawontenanipun piyambakipun minangka "wadah" ("utsuwa") klan
Salaminipun wekdal punika, ramanipun Sasuke lajeng ngajari Sasuke satunggal jurus elemen geni, inggih punika "Goukakyuu no Jutsu"
Sasuke saged nguwasani jurus kasebat wonten ing wekdal namung satunggal minggu, ndamel ramanipun kaget lan pungkasanipun ngakeni bilih Sasuke minangka anggota klan Uchiha ingkang sajatosipun
Ramanipun Sasuke ugi paring penget dhateng piyambakipun supados ing tembe wingkingipun boten tumut kaluputanipun ingkang raka.
Place de la Concorde Place de la Concorde inggih punika alun-alun wonten ing Paris, Prancis
Lan dumunung wonten ing arondisemen delapan, ing wétan Champs-Élysées
Alun-alun punika dipundèsain déning Ange-Jacques Gabriel rikala taun 1755 minangka alun-alun kanthi wujud oktagon ingkang dipunklilingi déning parit antawising Champs-Élysées ing kilèn lan Tuileries Gardens ing sisih wétan
Dipunkebaki kaliyan patung lan air mancur, papan punika lajeng dipunsukani nama "Place Louis XV" kanggé maringi pakurmatan raja ènggal
Alun-alun punika lajeng dipuntambahaken sawijining patung panunggang turangga raja, ingkang sampun dipunrencanakaken wiwit taun 1748, patung punika wiwitanipun dipunpahat déning Edmé Bouchardon, lan dipunpungkasaken déning Jean-Baptiste Pigalle sasampuning Edmé séda
Ing sisih lèr, dipunyasa kalih gedung saking watu ingkang éndah
Dipunpisahaken kaliyan Rue Royale, yasan punika minangka tuladha paling apik kanggé arsitèktur nalika samanten
Wiwitanipun dipun-ginakaken minangka kantor pamaréntahan, déné yasan ing wétan inggih punika Mantri Angkatan Laut Perancis
Boten dangu sasampuning dipunyasa, yasan ingkang wonten ing sisih kilèn dipunéwahi dados Hôtel de Crillon ingkang méwah (taksih lumampah dumugi sapunika) ing pundi Marie Antoinette nelasaken wekdal luangipun kanthi santé lan sinau mainaken piano
Hôtel punika dipun-ginakaken minangka markas Tentara Jerman nalika Perang Donya II
Nalika kadadosan Revolusi Perancis, patung Raja Louis dipunrisak lan dipunsukani nama "Place de la Révolution"
Lan dipunkenal amargi jaman rumiyinipun ingkang kirang saé lan nggegirisi, nalika "Place de Grève" inggih punika papan ing pundi "Bourgeoisie" dipunhibur kanth mirsani kriminalis ingkang dipunhukum kanthi dipuntugeli urip-urip, lajeng pamarèntah revolusioner mapanaken sawijining guillotine ing mrika
Salah satunggaling tiyang ingkang dipunukum ing Place de la Révolution inggih punika Raja Louis XVI, nalika tanggal 21 Januari, 1793
Kathah tiyang wigati ingkang dipunpenggal, kadang kala ing sangajenging panonton ingkang sami sorak-sorak, ing pundi Ratu Marie Antoinette, Ratu Élisabeth, Charlotte Corday, Madame du Barry, Georges Danton, Camille Desmoulins, Antoine Lavoisier, Maximilien Robespierre lan Louis de Saint-Just
Guillotine punika asring sanget dipun-ginakaken nalika "Pamarèntahan Teror", nalika mangsa panas wonten ing taun 1794, nalika 1.300 tiyang dipunpenggal
Satunggal taun candhakipun, nalika revolusi sampun nedahaken kualitasipun, guillotine punika sampun dipunicalaken saking alun-alun lan sampun gantos nama kanthi tandha rekonsiliasi nasional.
Arte Arte (Association Relative à la Télévision Européenne) minangka sawijining jaringan TV Perancis-Jerman
Ngandharaken dhirinipun minangka sawijining saluran budaya Éropah lan gadhah ancas saperlu mromosikaken kualitas pemrograman mliginipun bab budaya lan seni
Kantoripun dumunung ing Issy-les-Moulineaux caket Paris, Perancis, Strasbourg, Perancis (kantor pusat) lan Baden-Baden wonten ing Jerman
Amargi minangka usaha sesarengan internasional (sawijining EEIG), programipun nglayani pamriksa saking kekalih nagara
Punika njalari irah-irahan kalih, penerjemahan lan alih swara gandha, migunakaken kekalih basa lan kalih track audio kapisah (namung satunggal ingkang kasamekta ngudhara ing Perancis, anangin satunggal sanèsipun saged dipunpilih wonten ing televisi satelit lan kabel digital)
Arte miwiti pemancaran taun 1992, wonten ing sangandhaping papréntahan sosialis, ngebaki frekuensi ingkang dipuntilaraken déning La Cinq, jaringan televisi komersial basa Perancis pisanan (dipunbentuk taun 1986)
Arte sampun slamet saking pamindhahan taun 1993 dhateng papréntahan sayap tengen lan sajumlah èwah - èwahan